kardosdrur/scandi-wiki huggingface dataset:
Ørum Kirke (Norddjurs Kommune)

Ørum Kirke ligger i byen Ørum, ca. 12 kilometer vest for Grenaa.

Kirken består af et romansk skib samt gotisk kor, sakristi, tårn og våbenhus. Da det gotiske kor kom til i midten af 1400-tallet fik skibet krydshvælv i lighed med koret. Kort herefter blev sakristiet føjet til mod nord, mens tårnet blev opført ca. 1510-20. I første halvdel af 1500-tallet fik kirken også kalkmalerier, men de er i dag overhvidtet.

Tårnet blev delvist ombygget i 1833, hvilket er markeret med årstallet og Frederik 6.s monogram på sydsiden af tårnet, som er ommuret i små sten. I 1961-62 blev kirken hovedistandsat ved arkitekt A. Graae, i hvilken forbindelse sakristiet fik en direkte indgang udefra mod nord.

Kirkens altertavle er fra 1592 og i midtfeltet ses et maleri af Constantin Hansen med kvinderne ved graven som motiv. Døbefonten er romansk med glat kumme og af den såkaldte Djurslandstype. Dåbsfadet er et sydtysk arbejde fra ca. 1575. Prædikestolen er fra 1602.

På kirkegården ses sydvest for tårnet et gravmonument for birkedommer Laurits Jespersen (1763-1804) og vest for våbenhuset ligger en ældre gravsten, som i dag er svær at tyde. Nordvest for kirken findes præstegården, som er opført i 1952 til erstatning for en netop nedbrændt præstegård af betydelig ældre dato. Syd for præstegården ses en mindesten for Vilhelm Beck (1829-1901), som var præst ved kirken i årene 1866-74. Stenen er den gamle overligger fra kirkens syddør og teksten på stenen lyder:

Over Kirkedør jeg laa
mens ind og ud de Slægte gaa

Nu staar jeg her og minder
om Aandens friske Vaar
som Sjæle fandt og finder
fra Vækkerens første Aar
Vilhelm Beck 1866 – 74

Eksterne kilder og henvisninger 
 Trap Danmark, 5. udgave
 Ørum Kirke hos KortTilKirken.dk

Kirker i Norddjurs Kommune
Kirker i Århus Stift
Kirker i Randers Amt
Skjoldhøj Kirke

Skjoldhøj Kirke ligger i Skjoldhøj Sogn i det nordlige Brabrand, Aarhus V.

Kirken er bygget i 1984, efter at det aarhusianske arkitektfirma Friis og Moltke vandt arkitektkonkurrencen i 1981. En stor himmelblå gavl mod øst og vest kendetegner sammen med hvidskurede facader kirken både ud- og indvendigt. Haven og kirkegården er tegnet af landskabsarkitekt Sven Hansen.

Emil Gregersen og sølvsmed Børge Poulsen har udsmykket kirken, og Lena Rude Jensen har leveret flere kunstværker. Messehageler er udført af tekstilkunstnerne Inge-Lise og Flemming Bau.

Orgelet er i 1984 bygget af Bruno Kristensen og Sønner.

Kirken ligger på Jernaldervej i Brabrand, men sognet med knap 8000 indbyggere, hvoraf 80% er medlemmer af folkekirken, dækker også adresser i postnummer 8210 Aarhus V og 8381 Tilst.

Eksterne kilder og henvisninger 
 Skjoldhøj Kirke hos KortTilKirken.dk

Kirker i Århus Stift
Kirker i Århus Amt
Kirker i Aarhus
Det store gangsterkup

Det store gangsterkup (originaltitel The Killing) er en film fra 1956 af filminstruktøren Stanley Kubrick, baseret på romanen Clean Break af Lionel White. Filmen vakte opsigt, både på grund af sin teknisk suveræne gennemførelse, og sin diskontinuerte fortællestruktur.

Eksterne henvisninger 
 

Amerikanske film fra 1956
Kriminalfilm fra USA
Film noir
Film instrueret af Stanley Kubrick
Thrillerfilm fra USA
Film i sort-hvid
The Killing

The Killing kan henvise til:

 Det store gangsterkup (1956), originaltitel The Killing, en film af Stanley Kubrick
 The Killing (tv-serie) (2011), amerikansk tv-serie baseret på Forbrydelsen fra 2007
Rey Mysterio

Oscár Guetierrez (født 11. december 1974), bedre kendt som Rey Mysterio er en amerikansk wrestler af mexicansk afstamning, som for tiden arbejder for World Wrestling Entertainment under "Raw" brandet. Han er bl.a tidligere Intercontinental Champion efter at have vundet titlen fra JBL ved WrestleMania XXV. JBL stoppede sin karriere som følge af nederlaget. Mysterio tabte titlen efter at få taget masken af og derefter blive talt ud af Chris Jericho ved Extreme Rules d. 7. juni 2009. Han vandt den dog igen ved The Bash 2009. I en Title VS Mask Match. Først fik Jericho taget masken af ham ,men Mysterio havde en maske mere på. Så brugte Rey sin 619 og derefter en splash pin og vandt.

Ved WrestleMania 22 i maj 2006 vandt Rey Mysterio sin største sejr nogensinde, da han vandt WWE World Heavyweight Titlen i en match mod den forsvarende verdenmester Kurt Angle og Randy Orton. Han har tidligere wrestlet for World Championship Wrestling under navnet Rey Mysterio, Jr., og har tidligere hos WWE vundet deres Cruiserweight Title. 

Da Rey Mysterio vandt World Heavyweight Title blev ordet "heavyweight" strejfet fra titlen, da han ikke er sværvægt. Rey Mysterio wrestlede mod den forrige wwe champion Mike Mizanin, og vandt wwe championship i år 2012. Men han nåede desværre ikke at få glæde af den, da den daværende COO, Triple H, havde lavet en mesterskab samme dag. Det viste sig, at det var John Cena som skulle kæmpe mod Rey Mysterio den samme dag mod. Og desværre tabte Mysterio kampen, og John Cena blev verdensmester igen.  

Rey Mysterio er en meget populær wrestler hos publikum, og er at genkende fra andre WWE-wrestlere, da han bærer en typisk mexicansk luchador-maske. Han er også meget kendt for sit 'finishing move, 619, som også er et af hans øgenavne nemlig "The master of the 619".

Titler 

 World Wrestling Entertainment
 WWE Intercontinental Championship x2
 WWE Championship x1
 World Heavyweight Championship x2
 WWE Tag Team Championship x4 med Edge, Batista, Eddie Guerrero & Rob Van Dam
 WWE Cruiserweight Championship x 3
 WWE Royal Rumble 2006 Vinder
Han skiftede til Raw i 2013

Referencer

Eksterne henvisninger 

 
 
 

Wrestlere fra USA
Borren

Borren var tidligere en ø på ca. 104 tdr. land, men den er nu, efter inddæmningen af Kostervig, landfast med resten af Møn. Vandet pumpes væk via kanaler og pumpestationer. Navnet henviser, sammen med byen Borre, til en borg eller et fæstningsværk.

Borren har tidligere været hjemsted for en restaurant og et dansested som brændte ned.

Se også 
 Damsholte Sogn

Halvøer i Danmark
Møn
Killyleagh Castle

Killyleagh Castle er et slot i Killyleagh, County Down, Nordirland. Det består af et utal af tårne og fremstår som et eventyr-slot, slottet dominerer totalt den lille by.

Det er i dag et privat hjem og det påstås at slottet er det ældste beboede i Irland. Det har været familien Hamiltons hjem siden det 17. århundrede og tilegnede sig sin eventyrlige silhuet i 1850'erne da tårnene blev tilføjet, men det er hovedsagelig det samme slot som den anden jarl af Clanbrasil genopbyggede i 1666.

På slottet bliver der lejlighedsvis afholdt koncerter, hvor navne som Van Morrison, Glen Hansard and Bap Kennedy har optrådt.

Eksterne henvisninger 

Killyleagh Castle

Slotte i Nordirland
Bap Kennedy

Martin "Bap" Kennedy (født 17. juni 1962, død 1. november 2016) var en singer-songwriter fra Belfast, Nordirland. Mange har i tidens løb forvekslet ham med Brian Kennedy som også er nordierer og i øvrigt Baps yngste bror.

Eksterne henvisninger 
 Officiel hjemmeside

Singer-songwritere fra Storbritannien
Personer fra Belfast
Brian Kennedy

Brian Edward Patrick Kennedy (født 12. oktober 1966) er en irsk sanger, sangskriver og forfatter. Han er født og opvokset på Falls Road i Belfast, Nordirland. Han har deltaget ved Eurovision Song Contest i 2006 med "Every song is a cry for love" for Irland, der sluttede på en 10. plads i finalen. Ved semifinalen var det i øvrigt sang nr. 1000 der blev fremført ved Eurovision Song Contest.

Han er sangeren Bap Kennedys yngste bror.

Diskografi

Solo 
 Albums
The Great War of Words (1990) – UK No. 64
A Better Man (1996) – UK No. 19
Now That I Know What I Want (1999)
Won't You Take Me Home (2000)
Get on With Your Short Life (2001)
On Song (2003)
Live in Belfast (2004)
On Song 2: Red Sails in the Sunset (2005)
Homebird (2006)
Interpretations (2008)
The Very Best Of Brian Kennedy (2010)
Voice (2012)
A Love Letter To Joni (2013)
 Singler
"Hollow" (1990)
"Captured" (1990)
"Believe It" (1990)
"A Better Man" (1996) – UK No. 28
"Life Love And Happiness" (1996) – UK No. 27
"Put The Message in the Box" (1997) – World Party cover – UK No. 37
"Get on With Your Short Life" (2002)
"George Best – A Tribute" (2005) – UK No. 4
"If You Don't Believe in Me" (2006)
"Destination" (2006)
"Every Song Is A Cry For Love" (2006)
"Tandeming Ports of MCO" (2013)

 Andre sange
Et cover af "Dry Your Eyes" af The Streets på Even Better than the Real Thing Vol. 2 (2004)
Et cover af "Angel (Floating Round this House)" af Kirsty MacColl til The Concert for Kirsty MacColl (2013)
Morrissey.

Sweetmouth 
Sweetmouth bestod af Brian Kennedy og Mark E. Nevin, som tidligere spillede i Fairground Attraction og som også er kendt fra sit arbejde med Morrissey.
 Goodbye to Songtown (august 1991)

Referencer

Bøger 
 The Arrival of Feargal Flynn (Hodder, 2004)
 Roman Song (Hodder, 2005)

Eksterne henvisninger 
 Brian Kennedy official site

Personer fra Belfast
Musikere fra Storbritannien
Irlands Eurovision Song Contest-deltagere
Deltagere ved Eurovision Song Contest 2006
SKAT

SKAT var en dansk styrelse under Skatteministeriet, der står for ligning og opkrævning af skatter, arbejdsmarkedsbidrag, afgifter, told, moms mv. i Danmark. Desuden stod SKAT for ejendomsvurdering og inddrivelse af gæld til staten. I 2017 forventede SKAT at opkræve ca. 954 mia. kr. i samlede skatter og afgifter. Ved indgangen til 2017 har styrelsen et driftsbudget på 5,3 mia. kr. og et personaleforbrug svarende til 6.200 fuldtidsansatte.  Konstitueret direktør var Merete Agergaard. 

SKAT blev dannet som led i Strukturreformen i 2005 ved en fusion af det statslige Told & Skat og de kommunale skatteforvaltninger, hvorved man skabte en landsdækkende enhedsforvaltning af skatteadministrationen. Myndigheden er organiseret i 6 forretningsområder og opgaverne løses på 27 lokale skattecentre og 11 toldekspeditioner.

I januar 2013 blev SKAT omorganiseret, så det i dag er en styrelse med selvstændig ledelse. Før var enheden tættere knyttet til ministeriet. Formålet var at sikre en klar adskillelse af sagsbehandlingen i SKAT fra den politiske betjening i departementet.

Splittelsen af SKAT 

Den 13. juni 2017 meddelte Regeringen, at den agter at opsplitte SKAT i syv forskellige styrelser, der hver for sig skal varetage specifikke skattetekniske opgaver. Styrelserne er fordelt rundt i Danmark.

De syv styrelser er:
Gældsstyrelsen – Inddrivelse af gæld til det offentlige.
Vurderingsstyrelsen – Vurdering af offentlige ejendomme og grunde.
Skattestyrelsen – Betaling af skatter, afgifter og moms.
Toldstyrelsen – Enkel og korrekt afregning af told.
Motorstyrelsen – Registrering og afgiftsberegning af alle motorkøretøjer.
Udviklings- og Forenklingsstyrelsen – It-systemer og data på tværs af skattevæsnet samt målrettede udviklings- og forenklingsprojekter.
Administrations- og Servicestyrelsen – Støttefunktioner som rekruttering, HR, regnskab og indkøb på tværs af skattevæsnet.

De nye styrelser slog dørene op den 1. juli 2018. Implementeringen af hele regeringens plan for det nye skattevæsen strækker sig frem til 2021.

Referencer

Eksterne henvisninger
 SKATs hjemmeside

Skat i Danmark
Danske styrelser
Etableret i 2005
Ophørt i 2018
Def Leppard

Def Leppard er et britisk heavy rock-band, stiftet i 1977 af de fire musikere, Pete Willis, Rick Savage, Joe Elliott og Tony Kenning.

Bandet er særligt kendt for albummet Hysteria fra 1987, der gav Def Leppard adskillige store radiohits, såsom: Pour Some Sugar on Me, Rocket, Animal og Love Bites.

Historie 
Bandet blev fra starten forbundet med bølgen af nye bands, der i slutningen af 1970'erne og begyndelsen af 1980'erne gik under fællesbetegnelsen New Wave of British Heavy Metal - også kaldet NWOBHM. I løbet af 1980'erne udviklede bandet dog deres lyd i retning af en mere poleret rock, hvad gav dem stor succes. Især albummene Pyromania, Hysteria og Andrenalize solgte i meget stort tal. 

I løbet af 1990'erne skrumpede fanskaren imidlertid ind. Efter en lydmæssigt lidt eksperimenterende periode med de to album Retro Active og Slang, vendte bandet med albumudgivelserne Euphoria og X tilbage til en mere klassisk poleret poprocklyd. 

I 2006 udgav Def Leppard albummet Yeah!, der udelukkende bestod af covernumre fra især 1970'ernes kendte glamrock bands.

Den 14. juni 2008 spillede Def Leppard i Danmark for første gang i tolv år, da de gæstede Rock under Broen i Middelfart, og i juni 2011 udgav bandet livealbummet, Mirrorball.

Bandmedlemmer

Nuværende medlemmer 
 Joe Elliott (forsanger)
 Phil Collen (guitarist)
 Vivian Campbell (guitarist)
 Rick Savage (bassist)
 Rick Allen (trommeslager)

Tidligere medlemmer 
 Pete Willis (guitarist)
 Tony Kenning (trommeslager)
 Frank Noon (trommeslager)
 Steve Clark (guitarist)

Diskografi

Studiealbum 
 On Through The Night (1980)
 High 'n' Dry (1981)
 Pyromania (1983)
  Hysteria (1987)
 Adrenalize (1992)
 Slang (1996)
 Euphoria (1999)
 X (2002)
 Yeah! (2006)
 Songs From the Sparkle Lounge (2008)
 Def Leppard (2015)
 Diamond Star Halos (2022)

Liveablum 
 Mirror Ball - Live & More (2011)

Specialudgivelser 
 Retro Active (1993)

EP'er 
 The Def Leppard (EP, 1979)

Referencer

Eksterne henvisninger 

 Officiel hjemmeside 
 The Def Leppard World – Discography 
 

 
Heavy metal-grupper
Musikgrupper fra 1977
Ornament

Et ornament er en stiliseret figur, mønster eller tegning, som eksempelvis kan gengive slyngede planter, fantasidyr og lignende, og som bruges som udsmykning på fx huse, møbler og kunsthåndværk. Også inden for typografien anvendes forskellige former for ornamenter, der kan være tale om initialer (dekorerede begyndelsesbogstaver), vignetter, røskner (små ornamenter) og dekorerede linjer. 

Interiør
Geir Haarde

Geir Hilmar Haarde (født 8. april 1951 i Reykjavik) er islandsk politiker og forhenværende statsminister i Island. Han er leder af det konservative partiet Sjálfstæðisflokkurinn siden 2005.

Han tiltrådte som statsminister i juni 2006, da han efterfulgte Halldór Ásgrímsson på posten. Hans regering gik i opløsning den 26. januar 2009 og 1. februar overtog hans efterfølger, Jóhanna Sigurðardóttir, embedet som statsminister.

Haarde var finansminister 1998-2005 og udenrigsminister 2005-2006.

Altingsmedlemmer
Personer fra Reykjavik
Statsministre fra Island
Udenrigsministre fra Island
Konservative fra Island
Jan P. Syse

Jan Peder Syse (25. november 1930 – 17. september 1997) var en norsk politiker, der repræsenterede partiet Høyre.

Han var Norges statsminister 1989-1990 i en koalitionsregering bestående af Høyre, KrF og Senterpartiet.

Referencer 

Norges statsministre
Høyres ledere
Klosterlund Museum

Klosterlund Museum er et lille museum, som ligger i Stenholt Skov ved Bølling Sø øst for Ikast. Det ligger på en gård der tidligere har været tørvefabrik og maskinstation for Hedeselskabet. Museet er et af de fem museer, der udgør Museum Midtjylland.

Museet rummer fund fra den såkaldte Klosterlundkultur som er en tidlig fase i Maglemosekulturen (ca. 7.500 – 7.000 f.Kr.). Der fortælles om Klosterlund-bopladsens udgravning, oldsagsfundene og datering af bopladsen samt om landskabet, jagtvildt og andre fund fra jægerstenalderen. Endvidere er der udstilling om tørveindustrien og hedeopdyrkningen omkring Bølling Sø.

I udstillingen Ansigt til ansigt kan Hammerum-pigen opleves. Hendes velbevarede kjole er enestående i både national og international sammenhæng.

Referencer

Eksterne henvisninger 
 Klosterlund Museum

Museer i Region Midtjylland
Lokaliteter i Ikast-Brande Kommune
Engesvang
Historiske museer i Danmark
Klaus Maria Brandauer

Klaus Maria Brandauer (; født 22. juni 1943, døbt Klaus Georg Steng i Bad Aussee i Østrig) er en østrigsk filmskuespiller. Han var gift i perioden 1963-1992, og har en søn.

Han har medvirket i en række film, heriblandt Mephisto (1981), Never Say Never Again (1983), Mit Afrika (1985) for hvilken han var Oscar-nomineret og Magt og ære (1985).

Udvalgt filmografi

Eksterne henvisninger 

 

Skuespillere fra Østrig
Bitola

Bitola (Битола) er en by i den sydlige del af Nordmakedonien.

Bitola ligger ved bredderne af Crna Reka (den sorte flod) ved foden af bjerget Baba, hvis højeste top er Pelister (2.601 m.), og byen er den største i den frugtbare Pelagonija-dal og den næststørste by i Makedonien. Bitola ligger 13 km fra den græske grænse, 169 km fra Skopje, 41 km fra Prilep og 66 km fra Ohrid. Bitola er hjembyen for universitetet Sveti Kliment Ohridski (åbnet i 1979).

Historie 

Byen blev grundlagt tæt ved den gamle by Heraclea Lyncestis (grundlagt af Philip II af Makedonien i det 4. århundrede før Kristus), på den vigtige og kendte romervej Via Egnatia, som forbandt Rom med Thessaloniki via det sydlige Italien og Albanien. På grund af de mange kirker og klostre, som var i byen og omkring den, blev byen kaldt for Obitel.

Under Tsar Samoils regeringsperiode var byen del af Stormakedonien og blev biskoppens center i det 11. århundrede. De første nedskrevne historiske fortegnelser over byen stammer fra denne periode, fra året 1014.

Indtil ankomsten af tyrkerne i 1382 var byen et vigtigt handelscenter, hvor der produceredes forskellige slags afgrøder, skind, læder mm. Efter tyrkernes ankomst beholdt byen sin rolle som handelscenter for varer fra Grækenland, Albanien og de omkringliggende steder.

Fra 1382 til 1913 var byen indlemmet i det tyrkiske Osmanniske Rige, som kaldte byen Manastir, og byen blev et vigtigt islamisk religiøst center. Den religiøse højskole eksisterede helt op til det 17. århundrede.

Ifølge noteringer fra forfatteren Evlija Celebija i denne periode eksisterede 70 moskeer, mange kafeer, et overdækket marked – bazaren – (som er bevaret til i dag) med jernporte og omkring 900 forretninger. Forretningerne blev fyldt op med varer fra Leipzig, Paris, Wien, London og andre europæiske byer. Byen var også kendt som "ambassadørernes by", da byen blev diplomatisk center med 12 ambassader i tiden fra 1878-1913.

Senere, efter at Makedonien blev delt i flere dele, blev den til en vigtig by i Kongeriget af serbere, kroater og slovenere.

Byen blev svært beskadiget under den 1. verdenskrig (1914-1918) på grund af den makedonske front (1916-1918), som strakte sig lige udenfor byen, men mange af de gamle tyrkiske bygninger overlevede ødelæggelserne, inklusive Isak-moskeen, som blev bygget i det 15. århundrede, Ajdar-Gazi-moskeen bygget i det 14. århundrede, og det gamle overdækkede marked – bazaren (Čar š ija). I denne periode fortsatte kun 5.000 af de 28.000 indbyggere som levede i byen med at bo her. 

Under 2. verdenskrig (1941-1945) var byen kontrolleret af tyskerne og bulgarerne indtil byen blev befriet af de makedonske partisaner i 1944.

I dag er byen et administrativt, økonomisk og kulturelt center.

Kilde 
 Istorija za III klas Gimnazija og Istorija za IV klas Gimnazija (makedonske skolebøger)

Byer i Nordmakedonien
Knud Børge Martinsen

Knud Børge Martinsen (30. november 1905 i Sandved, Sydsjælland – 25. juni 1949 på Bådsmandsstræde Kaserne, Christianshavn) var en dansk officer og SS-mand, der under retsopgøret blev henrettet som landsforrædder.

Biografi 

Martinsen var søn af skrædder Hans Kristian Martinsen og hustru Ottilia Marie f. Poulsen.

Martinsen blev soldat i 1928, og blot ti år senere var han officer med rang af kaptajnløjtnant. I 1940 var han elev på et generalstabskursus på Frederiksberg Slot og kunne se frem til en lovende karriere.

Besættelsen den 9. april var et chok for ham som for mange andre officerer. Den 26. juni 1940 meldte han sig ind i DNSAP, og da han deltog i flere af partiets demonstrationer i uniform, fik han i sine militærpapirer påtegninger, der hindrede karrieren. Han trådte uden for nummer, søgte ind i Waffen-SS og var fra september 1941 kompagnichef i Frikorps Danmark, hvis chef var C.F. von Schalburg. Han overtog kommandoen 21. juni 1942, efter at først von Schalburg og dernæst dennes efterfølger var faldet.

Martinsen ledede Schalburgkorpset, som søgte at opfylde besættelsesmagtens krav om deltagelse i bekæmpelse af modstandsbevægelsen.

Han blev arresteret 5. maj 1945 i sit hjem på Frederiksborgvej 51B (Roskilde) for sin tjeneste i Schalburgkorpset og for to mord. Det ene mord var skydningen i marts 1944 i Schalburgkorpsets hovedkvarter af tropsfører Fritz Henning Tonnies von Eggers på grund af en mistanke om en affære med hans kone.

Han blev dømt til døden og den 25. juni 1949 kl. 01:00 henrettet ved skydning i Henrettelsesskuret på Bådsmandsstrædes Kaserne i København.

Bibliografi

Kilder 

 Hans Kirchhoff, John T. Lauridsen & Aage Trommer: Hvem var hvem 1940 – 1945, Gads Leksikon, 2005
 Ekstern kilde: www.weekendavisen.dk .

Eksterne henvisninger 
 Frikorps Danmark, Knud Børge Martinsen 
 Danskere i Tysk Tjenste, Knud Børge Martinsen

Nazister fra Danmark
Medlemmer af Frikorps Danmark
Officerer fra Danmark
Danskere i 1900-tallet
Henrettede i Danmark i retsopgøret efter 2. verdenskrig
Politikere fra Danmarks Nationalsocialistiske Arbejderparti
Personer henrettet ved skydning
Mordere fra Danmark
SS-officerer
Henrettede personer fra Danmark
F. Laeisz

F. Laeisz er et tysk rederi. Rederiet har afdelinger i Hamborg, Rostock, Bremerhaven og Grabow og har en flåde af bulkcarriers, containerskibe m.v.

Rederiet er særlig kendt for sin viksomhed i 1800-taller og begyndelsen af 1900-tallet, hvor rederiets hurtige og robuste tall ships, der blev kendt som  Flying P-Liner.

Historie 

F. Laeisz blev grundlagt i 1839 af handelsmanden Ferdinand Laeisz med købet af briggen Carl. I 1853 begyndte sønnen Carl Laeisz i firmaet og 1857 blev barkskibet Pudel bygget til rederiet. Med tiden blev det en regel, at nybyggede sejlskibe i rederiet fik navne, der begynder med P, så som Passat (findes nu som museumsskib i Travemünde), Preußen (femmastet fuldrigger og dengang verdens største sejlskib) og Pommern (findes nu som museumsskib i Mariehamn).

I folkemunde kaldtes rederiet Flying P-line. I mange år kunne de store sejlskibe konkurrere med dampskibe på ruter som salpeterhandlen med Chile. I 1923 købte rederiet sit første dampskib Poseidon. Sejlskibstiden eller Flying P-line æraen sluttede hen imod 2. verdenskrig. Det sidste store sejlskib, der blev bygget til rederiet var den firmastede bark Padua bygget i 1926, som nu sejler som russisk skoleskib Krusenstern.

Ekstern henvisning 

 Rederiets hjemmeside 

Rederier fra Tyskland
Ferdinand Laeisz

Ferdinand Laeisz (født 2. januar 1801, død 7. februar 1887) var en tysk handelsmand, skibsreder og forsikringsmand i Hamborg. 

Laeisz grundlagde sin handelsvirksomhed F Laeisz i 1824, og med købet af briggen Carl i 1839 påbegyndtes rederivirksomheden. Var medstifter af rederiet HAPAG i 1847.

Erhvervsfolk fra Tyskland
Skibsredere
Fredsskattefonden

Fredsskattefonden arbejder for at gøre det lovligt at nægte at betale skat til militæret.

Fredsskattefonden i Danmark er stiftet den 10. maj 1990 af personer indenfor Aldrig Mere Krig, Kvindernes Internationale Liga for Fred og Frihed og Kvækerne.

Fredsskattefondens formål
at bestyre Fredsskattefonden i Danmark. Midlerne hertil indgår dels som kontingent, dels som gaver
at virke for udbredelse af ideen om militær-skattenægtelse og lovliggørelse heraf, i lighed med nægtelse af militærtjeneste af samvittighedsgrunde
at planlægge og udføre ikke-voldsaktioner og kampagner
at anvende de indsamlede midler til forebyggelse af voldelige konflikter og til ikke-voldelig konfliktløsning såvel i Danmark som i andre lande
at samarbejde med tilsvarende fredsskattefonde i andre lande

Se også 
 Danmarks Fredsråd

Eksterne henvisninger
Fredsskattefonden 
Aldrig Mere Krig 

Organisationer fra Danmark
Skat i Danmark
Feedreader

Feedreader er et open source program, som bruges til at læse RSS-strømme. Programmet er kendetegnet ved, at det er simpelt bygget op og meget let at bruge.

Fakta om Feedreader 
 Der er indtil videre udkommet flere versioner. 
 Feedreader er et gratis program der kan læse nyhedsoverskrifter fra internetsider.
 Du kan finde dokumentation og FAQ for programmet på ovennævnte hjemmeside.

Eksterne henvisninger 
 Programmets hjemmeside 
 Feedreader downloades i programmets hjemmesides downloadsektion 

Fri software